钦定古今图书集成/方舆汇编/职方典/第1239卷 > 《游云岩寺》李万一
## 钦定古今图书集成/方舆汇编/职方典/第1239卷 > 《游云岩寺》李万一

夏日苦行役，息驾憩兹山。山中多白云，悠悠意何闲。
俯聆涧底泉，潺潺鸣佩环。仰观林间鸟，好音时关关。
山僧献新茗，一啜怡心颜。清梵度林来，天花落翩翩。
坐久万缘息，恍若非人间。遂令乘白云，去去超尘寰。
惜哉无羽翰，白云不可攀。日暮景更幽，游车未忍还。